el el el el el el el el el el el el el el el el el el el el el el el el el el el el el el el el el el el el el el el el el el el el el el id en el en el el el el el el el el el el el el el el el el el el el el el el el el el en el el el el el el el el el el el el el el el el el el el el de el el el de el fr el fr en en el el fr el it en de el el en el pt en de el el el el el en el vi pl en el el de el en en en el el fr el en en en el el fr el el el en el en el el el en el el el el el el el el el el el el el el el fr el en en de el en en el en zh sv el ja fr el pt pl en el it en el ceb el en el en el it el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el
Ο Λαϊκός Ορθόδοξος Συναγερμός (ΛΑ.Ο.Σ.) είναι ελληνικό εθνικιστικό πολιτικό κόμμα.[2] Ιδρύθηκε από τον δημοσιογράφο και πρώην βουλευτή της Νέας Δημοκρατίας Γεώργιο Καρατζαφέρη στις 14 Σεπτεμβρίου του 2000. Στο πλαίσιο των πολιτικών σχηματισμών της Ευρωπαϊκής Ένωσης είναι μέλος της ομάδας Ευρώπη της Ελευθερίας και της Δημοκρατίας.
1 Ιδεολογία και πολιτικές τοποθετήσεις
6 Τα κομματικά μέσα του ΛΑ.Ο.Σ.
Πολιτικά κινείται στον ευρύτερο πατριωτικό χώρο. Οι επικριτές του -κυρίως από τον χώρο της αριστεράς- τον τοποθετούν στην ακροδεξιά,[3][4][5] κάτι που το ίδιο το κόμμα αρνείται. Σύμφωνα με το πολιτικό πρόγραμμά του δηλώνει επίσημα ότι είναι δημοκρατικό, ορθόδοξα λαϊκό, ανθρωποκεντρικό, εκσυγχρονιστικό και ελληνοκεντρικό κόμμα. Επιπλέον δηλώνει επίσημα ότι δεν είναι δογματικά αντί-αμερικανικό ή αντί-ευρωπαϊκό, δεν είναι ακροδεξιό, δεν είναι ρατσιστικό και δεν είναι θρησκευτικά φονταμενταλιστικό.[6]
Έχει εκφραστεί πολλές φορές από το κόμμα η πεποίθηση ότι η Τουρκία δεν ανήκει στην Ευρώπη κατά τη γνώμη τους για μια σειρά από γεωγραφικούς, πολιτισμικούς, θρησκευτικούς και πολιτικούς λόγους. Σύμφωνα με το πρόγραμμα του κόμματος και τοποθετήσεις στελεχών η οριστική απόφαση της Ελλάδας για την ένταξη της Τουρκίας στην Ευρωπαϊκή Ένωση θα πρέπει να καθορισθεί μετά από διενέργεια άμεσου δημοψηφίσματος.[14]
Ο ΛΑ.Ο.Σ. θεωρεί ότι η ονομασία της Βόρειας Μακεδονίας δεν πρέπει να περιλαμβάνει τον όρο Μακεδονία και όσο διάστημα διατηρείται η εκκρεμότητα της ονομασίας η Ελλάδα θα πρέπει να προβάλλει Βέτο στην ένταξη της χώρας στην Ευρωπαϊκή Ένωση.
Συνοπτικά, βασικές θέσεις του κόμματος για την αντιμετώπιση της λαθρομετανάστευσης είναι η άρση του νόμου 3838 του 2010 για την ιθαγένεια,[15] η ανάγκη απογραφής των παρανόμων μεταναστών που βρίσκονται στη χώρα, η εξέταση των αναγκών της οικονομίας και ο ορισμός από τη Βουλή ενός πληθυσμιακού ορίου μεταναστών με ιεράρχηση των αναγκών της Ελλάδας και αξιολόγηση των προσόντων των μεταναστών. Κατόπιν, προτείνεται ο επαναπατρισμός των υπολοίπων.[16]
Σύμφωνα με το καταστατικό του κόμματος, σκοπός του είναι η ανάληψη της εξουσίας με κάθε νόμιμο και δημοκρατικό μέσο.[17]
Το κύριο έμβλημα του ΛΑ.Ο.Σ.
Το 3ο Συνέδριο έγινε στις 17-18 Φεβρουαρίου 2006 στη Θεσσαλονίκη.[20]
Το 4ο Συνέδριο έγινε στις 4 Ιουλίου 2009 στην Αθήνα.[21]
Στον ΛΑ.Ο.Σ. συμμετείχαν πρόσωπα που προέρχονταν από το ευρύτερο πολιτικό φάσμα.
Συνεργαζόμενος Βουλευτής του κόμματος το 2009 εξελέγη ο Αλέξανδρος Χρυσανθακόπουλος, (βουλευτής παλιότερα με ΠΑ.ΣΟ.Κ.) που αποχώρησε μετά το 2012 μαζί με τους Αστέριο Ροντούλη Ουρανία Παπανδρέου και άλλα στελέχη καταγγέλοντας τον Καρατζαφέρη για κυβιστήσεις,[22] ενώ παλαιότερα το 2005 στο ΛΑ.Ο.Σ. προσχώρησε και το πολιτικό κόμμα Ελληνικό Μέτωπο του Μάκη Βορίδη. Κατά το παρελθόν, στις λίστες του συμπεριλήφθηκαν στελέχη του ελληνικού εθνικιστικού κόμματος Χρυσή Αυγή, τα οποία όμως έπειτα από πολυετείς προσπάθειες ο πρόεδρος του ΛΑ.Ο.Σ. κατάφερε να απομακρύνει από όλα τα ψηφοδέλτια του κόμματος.[23]
Στις 19 Αυγούστου 2011 ανακοινώθηκε η προσχώρηση του πρώην Υπουργού και Βουλευτή με τη Νέα Δημοκρατία Κώστα Κιλτίδη στον ΛΑ.Ο.Σ.[24]
Τον Νοέμβριο του 2011 συμμετείχαν στην κυβέρνηση συνεργασίας οι βουλευτές του κόμματος: Άδωνις Γεωργιάδης, Αστέριος Ροντούλης, Μάκης Βορίδης και Γιώργος Γεωργίου.[25] Στις 10 Φεβρουαρίου του 2012 ο πρόεδρος του κόμματος ανακοίνωσε την άρση της στήριξής του στην κυβέρνηση του Λουκά Παπαδήμου. Έτσι, οι μετέχοντες από το κόμμα στην κυβέρνηση παραιτήθηκαν από το υπουργικό αξίωμα, εκτός από τον Μάκη Βορίδη και τον Άδωνι Γεωργιάδη. Δυο μέρες μετά οι δύο αυτοί βουλευτές διαγράφηκαν από την κοινοβουλευτική ομάδα επειδή υπερψήφισαν τη δανειακή σύμβαση και αργότερα εντάχθηκαν στη Νέα Δημοκρατία. Έπειτα παρέδωσαν τις βουλευτικές τους έδρες. Ο ΛΑΟΣ καταψήφισε το 2012 το Β μνημόνιο, ενώ στο πρώτο είχε ψηφίσει μόνο το άρθρο 1 της δανειακής σύμβασης καταψηφίζοντας όλα τα άλλα και τους εφαρμοστικούς νόμους.
Τον Μάιο του 2012, μετά την απόφαση για αυτόνομη κάθοδο στις προσκείμενες εκλογές της 17ης Ιουνίου, οι πρώην βουλευτές του ΛΑ.Ο.Σ. Κώστας Κιλτίδης (Κιλκίς), Θανάσης Πλεύρης (Α' Αθηνών), Γιώργος Ανατολάκης (Β' Πειραιά), Παύλος Μαρκάκης (Μαγνησίας) και Κυριάκος Βελόπουλος (Β' Θεσσαλονίκης), ανακοίνωσαν την αποχώρησή τους από το κόμμα του Γιώργου Καρατζαφέρη, για να συστρατευθούν με τη ΝΔ, μετά τις Εκλογές της 17ης Ιουνίου.
Στις 5 Ιανουαρίου 2015 ανακοινώθηκε η προσχώρηση του ανεξάρτητου βουλευτή Χρυσοβαλάντη Αλεξόπουλου, ο οποίος είχε εκλεγεί με τη Χρυσή Αυγή.[26]
Στις 29 Ιανουαρίου 2018 εντάχθηκε στο κόμμα ο πρώην βουλευτής της Χρυσής Αυγής Νίκος Μίχος.[27]
Στις εθνικές εκλογές του 2004 απέτυχε να μπει στη Βουλή.
Στις εθνικές εκλογές του 2007 μπήκε για πρώτη φορά στην ιστορία του στη Βουλή, κερδίζοντας 3,8% και 10 έδρες.
Στις εθνικές εκλογές του 2009 συνεργάστηκε με τους Οικολόγους Ελλάδας, συγκέντρωσε ποσοστό 5,63% και μπήκε στη βουλή με 15 έδρες.
Στις εθνικές εκλογές του Μαΐου 2012 τερμάτισε ένατος με ποσοστό 2,90% (183.466 ψήφοι), χάνοντας την είσοδο στην Βουλή για λίγες ψήφους (απαίτηση ποσοστού 3%, δηλ. περίπου 189.723 ψήφους).[28]
Στις εθνικές εκλογές του Ιουνίου 2012 τερμάτισε ένατος με ποσοστό 1,58% (97.099 ψήφοι), επιβεβαιώνοντας της απώλεια εκπροσώπησης στην Βουλή που είχε επέλθει από τις προηγούμενες εκλογές.[29]
Στις εθνικές εκλογές του Σεπτεμβρίου 2015 δε συμμετείχε, χαρακτηρίζοντας τις εκλογές «προκατασκευασμένες» και τις συνθήκες διεξαγωγής τους «απαγορευτικές» για το κόμμα.[30]
Αν και στις βουλευτικές εκλογές του 2004 απέτυχε να εισέλθει στην Βουλή, τρεις μήνες μετά στις ευρωεκλογές που ακολούθησαν κατάφερε με ποσοστό 4,1% να στείλει τον ιδρυτή και πρόεδρό του Γιώργο Καρατζαφέρη στο Ευρωπαϊκό Κοινοβούλιο.
Το 2009 στις ευρωεκλογές της 7ης Ιουνίου συγκέντρωσε ποσοστό 7,15% εκλέγοντας δύο ευρωβουλευτές.
Στις 23 Απριλίου 2019 ανακοινώθηκε η κοινή κάθοδος με την Πατριωτική Ριζοσπαστική Ένωση του ευρωβουλευτή Ελευθέριου Συναδινού στις ευρωεκλογές της 26ης Μαΐου.[31]
Η Νεολαία Ορθόδοξου Συναγερμού (ΝΕ.Ο.Σ.) είναι η πολιτική οργάνωση νεολαίας του ΛΑ.Ο.Σ.
Η Φοιτητική Οργάνωση Συναγερμού αποτελεί την φοιτητική παράταξη του ΛΑ.Ο.Σ.
Τα κομματικά μέσα του ΛΑ.Ο.Σ.Επεξεργασία
Ο τηλεοπτικός σταθμός ΑΡΤ
Ο ραδιοφωνικός σταθμός ΑΡΤ FM 90.6
↑ Vasilopoulou, Sofia (2010), Euroscepticism and the radical right: domestic strategies and party system dynamics, The London School of Economics and Political Science (LSE), σελ. 157, http://etheses.lse.ac.uk/633/1/Vasilopoulou_Euroscepticism_Radical_Right.pdf
↑ Χρήστος Χαρίτος (30 Ιουνίου 2009). «Η Εθνική Δεξιά και η Κεντροδεξιά». Ελληνικές Γραμμές. Αρχειοθετήθηκε από το πρωτότυπο στις 19 Αυγούστου 2014. Ανακτήθηκε στις 31 Δεκεμβρίου 2011.
↑ Ριχάρδος Σωμερίτης (22 Αυγούστου 2010). «Το τεστ του Νοέμβρη». Το Βήμα. Αρχειοθετήθηκε από το πρωτότυπο στις 30 Οκτωβρίου 2010. Ανακτήθηκε στις 9 Δεκεμβρίου 2010.
↑ Γιώργος Κιούσης (22 Οκτωβρίου 2007). «Τι θρέφει την Ακροδεξιά». Ελευθεροτυπία. Αρχειοθετήθηκε από το πρωτότυπο στις 20 Απριλίου 2011. Ανακτήθηκε στις 9 Δεκεμβρίου 2010.
↑ Δημήτρης Ψαρράς (2010). Το κρυφό χέρι του Καρατζαφέρη - Η τηλεοπτική αναγέννηση της ελληνικής Ακροδεξιάς. Αθήνα: Εκδόσεις Αλεξάνδρεια. ISBN 960-221-480-5.
↑ «Η ταυτότητα του ΛΑ.Ο.Σ.». laos.gr. Αρχειοθετήθηκε από το πρωτότυπο στις 13 Δεκεμβρίου 2013.
↑ Μιχάλης Χατζηκωνσταντίνου, Παπαρήγα: Ντροπή να μιλά ο ΣΥΡΙΖΑ για Οκτωβριανή Επανάσταση, news247 09/10/2017.
↑ Άδωνις για τα γεγονότα & την αστυνομία, Youtube 09/12/2008.
↑ Η πολιτική ηγεσία για τον χαμό του 15χρονου αγοριού, Ζούγκλα 07/12/2008.
↑ http://archive.enet.gr/online/online_text/c=110,dt=10.12.2008,id=42712468[νεκρός σύνδεσμος][νεκρός σύνδεσμος]
↑ Άρθρο 11 του Συντάγματος (Δικαίωμα του συνέρχεσθαι), Ιστότοπος της Βουλής των Ελλήνων.
↑ Οι γέροι της δικτατορίας, Ο Ιός 17/11/1996.
↑ «Αίσθηση προκάλεσαν οι δηλώσεις του Γ. Καρατζαφέρη». tempo.gr. 9 Δεκεμβρίου 2007. Ανακτήθηκε στις 13 Μαρτίου 2010.
↑ Δημοψήφισμα για την ένταξη της Τουρκίας στην ΕΕ Αρχειοθετήθηκε 2012-02-02 στο Wayback Machine., ΣΚΑΪ 28/09/2009.
↑ Καρατζαφέρης (10-03-2010) - Νομαρχιακή ΠΑΣΟΚ Θεσσαλονίκης-Ιθαγένεια, Youtube 12/03/2010.
↑ Οι 30 προτάσεις του ΛΑ.Ο.Σ. για έξοδο από την κρίση, ArcadiaPortal 09/07/2011.
↑ «Καταστατικό ΛΑΟΣ». laos.gr. Αρχειοθετήθηκε από το πρωτότυπο στις 2 Μαΐου 2014.
↑ Αριστοτελία Πελώνη (13 Ιουνίου 2009). «Η κρυφή «ορθοδοξία» του ΛΑΟΣ». Τα Νέα.
↑ «Πρώτο Συνέδριο ΛΑ.Ο.Σ. (18-05-2002)». Youtube. 24 Μαΐου 2011.
↑ «Τρίτο Συνέδριο ΛΑΟΣ». Αρχειοθετήθηκε από το πρωτότυπο στις 1 Δεκεμβρίου 2012. Ανακτήθηκε στις 20 Ιουνίου 2012. [νεκρός σύνδεσμος]
↑ «Τέταρτο τακτικό συνέδριο του ΛΑΟΣ». ΣΚΑΪ. 4 Ιουλίου 2009. [νεκρός σύνδεσμος]
↑ «Παραιτήσεις από τον ΛΑΟΣ με αιχμές κατά Καρατζαφέρη». Newpost.gr. Ανακτήθηκε στις 29 Μαρτίου 2021.
↑ Συνέντευξη Γ.Καρατζαφέρη στην εκπομπή Νέοι Φάκελοι Αρχειοθετήθηκε 2011-12-19 στο Wayback Machine., ΣΚΑΪ 14/11/2011.
↑ Άρης Ραβανός, Προσχώρησε στον ΛΑΟΣ ο Κιλτίδης, Το Βήμα 19/08/2011.
↑ Ορκίστηκε η νέα κυβέρνηση[νεκρός σύνδεσμος][νεκρός σύνδεσμος]
↑ «Καρατζαφέρης: Με τον ΛΑΟΣ υποψήφιος ο Χρ.Αλεξόπουλος». in.gr. 5 Ιανουαρίου 2015. Ανακτήθηκε στις 8 Ιανουαρίου 2015.
↑ «Iefimerida.gr Στον ΛΑΟΣ ο Νίκος Μίχος, ανακοίνωση του Γ.Καρατζαφέρη 29/01/2018». Youtube. 29 Ιανουαρίου 2018. Ανακτήθηκε στις 5 Φεβρουαρίου 2018.
↑ http://ekloges.ypes.gr/v2012a/public/index.html#{%22cls%22:%22level%22,%22params%22:{%22level%22:%22epik%22,%22id%22:1.  Missing or empty |title= (βοήθεια) |title=Αποτελέσματα Εθνικών Εκλογών Μαΐου 2012 |accessdate=2012-05-07 |archiveurl=https://web.archive.org/web/20120513104729/http://ekloges.ypes.gr/v2012a/public/index.html#{%22cls%22:%22level%22,%22params%22:{%22level%22:%22epik%22,%22id%22:1}} |archivedate=2012-05-13 |url-status=dead }} Αρχειοθετήθηκε 2012-05-13 στο Wayback Machine. |date=2012-05-13 }}, από το Υπουργείο Εσωτερικών, 7 Μαΐου 2012.
↑ http://ekloges.ypes.gr/v2012b/public/index.html#{%22cls%22:%22level%22,%22params%22:{%22level%22:%22epik%22,%22id%22:1.  Missing or empty |title= (βοήθεια) |title=Αποτελέσματα Εθνικών Εκλογών Ιουνίου 2012 |accessdate=2012-06-19 |archiveurl=https://web.archive.org/web/20120619095844/http://ekloges.ypes.gr/v2012b/public/index.html#{%22cls%22:%22level%22,%22params%22:{%22level%22:%22epik%22,%22id%22:1}} |archivedate=2012-06-19 |url-status=dead }} Αρχειοθετήθηκε 2012-06-19 στο Wayback Machine. |date=2012-06-19 }}, από το Υπουργείο Εσωτερικών, 17 Ιουνίου 2012.
↑ «Δεν κατεβαίνει στις εκλογές ο Καρατζαφέρης». TVXS. 2 Σεπτεμβρίου 2015. Ανακτήθηκε στις 3 Σεπτεμβρίου 2015.
↑ Δελτίο τύπου ΛΑΟΣ laoslive.gr, 24 Απριλίου 2019. Ανακτήθηκε στις 8 Μαΐου 2019.
Βασιλική Γεωργιάδου, «Πως γεμίζει η δεξαμενή της άκρας δεξιάς; Στρατηγικές αντιμετώπισης του ΛΑ.Ο.Σ. και ψήφος διαμαρτυρίας», στο:Γιάννης Κωνσταντινίδης, Νίκος Μαρατζίδης, Τάκης Παππάς, (επιμ.), Κόμματα και πολιτική στην Ελλάδα. Οι σύγχρονες εξελίξεις, εκδ. Κριτική, Αθήνα, 2009, σελ.307-330